Diari Oficial de la Generalitat Valenciana


Sumari del DOGV 1904, del 16-11-1992 (1992/826385)

DECRET 182/1992, de 10 de novembre, del Govern Valencià, pel qual modifica el Reglament Orgànic i Funcional de la Conselleria de Medi Ambient.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/11/10/182/dof/vci/html**

### Dades del document

Número de DOGV
:   1904

Data del DOGV
:   16-11-1992

Secció del DOGV
:   DISPOSICIONS GENERALS

Número del document
:   1992/826385


Data del document
:   10-11-1992

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 182/1992, de 10 de novembre, del Govern Valencià, pel qual modifica el Reglament Orgànic i Funcional de la Conselleria de Medi Ambient.  
El Decret 194/1991, de 28 d'octubre, del Govern Valencià, va aprovar el Reglament Orgànic i Funcional de la Conselleria de Medi Ambient, i va establir l?estructura per al desplegament de les competències atribuïdes pel Decret 12/1991, de 29 de juliol, del President de la Generalitat Valenciana.  
El projecte de Llei de Pressupostos de la Generalitat Valenciana per a 1993, que preveu la supressió d'una direcció general d'aquesta conselleria, i també l?experiència adquirida en el funcionament d'algunes unitats, fan necessària la modificació del Reglament Orgànic i Funcional vigent.  
Per això, d'acord amb les disposicions de l'article 35.f) i 70 de la Llei de la Generalitat Valenciana 5/1983, de 30 de desembre, a proposta del Conseller de Medi Ambient, i amb la deliberació prèvia del Govern Valencià, en la reunió del dia 10 de novembre de 1992,  
DECRETE  
Article únic  
Es modifica el Reglament Orgànic i Funcional de la Conselleria de Medi Ambient, aprovat per Decret 194/1991, de 28 d'octubre, del Govern Valencià, en els termes que s'hi expressen tot seguit:  
a) L?article 2.2 queda redactat com segueix:  
«2. Les direccions generals de la conselleria són les següents:  
- Direcció General de Recursos Forestals.  
- Direcció General de Qualitat Ambiental.  
- Direcció General de Conservació del Medi Natural».  
b) S'afegeix el següent paràgraf a l'article 6:  
«3. Sota la dependència del Cap del Gabinet del Conseller, el Gabinet Tècnic, amb rang de servei, és una unitat pluridisciplinar que té atribuït l?estudi i prestació d'assessorament i assistència tècnica a la conselleria i, en especial, al conseller i al secretari general. Realitza les funcions de creació, manteniment i gestió d'un arxiu cartogràfic i els elements de cartografia territorial que conté, per a aplicar-los en els processos de planificació, anàlisi i control. Li correspon també l?elaboració de la memòria anual d'activitats de la conselleria. Cuidarà de totes les publicacions de la conselleria i mantindrà un centre de documentació sobre aquelles matèries del seu interès. A més executarà i gestionarà els programes de difusió i divulgació ambiental de la conselleria».  
c) L'article 8 queda redactat com segueix:  
«La Secretaria General, per al desenvolupament de les funcions que té, s'estructura en les següents unitats:  
- Secretaria General Administrativa.  
- Servei Jurídic».  
d) El paràgraf b) de l'apartat 1 de l'article 9 queda derogat i sense efecte.  
e) L'apartat 2 de l'article 9 queda redactat com segueix:  
«Per a la realització de totes aquestes funcions, la Secretaria General Administrativa s'estructura en els serveis següents:  
- Servei d'Inspecció.  
- Servei de Gestió Administrativa.  
- Servei de Gestió Econòmico-pressupostària».  
f) L'apartat 1 de l'article 10 queda derogat i sense efecte.  
g) L'article 11 queda redactat com segueix:  
«Al Servei Jurídic, com a unitat específica en matèria jurídica, integrada en la Secretaria General, li correspondran les funcions següents:  
1. L'assessorament jurídic de tota la conselleria.  
2. Informar i, si escau, elaborar les disposicions de caràcter general, convenis i circulars que emanen dels distints òrgans directius de la conselleria. Informar sobre disposicions que, procedents d'altres conselleries, hagen de ser sotmeses al Govern Valencià. Emetre informes i dictàmens jurídics a sol·licitud del conseller o d'altres òrgans de la conselleria.  
3. Informar sobre els recursos que s'interposen davant el conseller o d'altres òrgans de la conselleria i, si escau, elaborar les propostes de resolució.  
4. L'ordenació de la documentació jurídica i el seguiment de la legislació estatal i d'altres comunitats autònomes.  
5. Les actuacions que, per imperatiu legal, vinguen imposades en els procediments establerts en la legislació aplicable en matèria de medi ambient».  
h) El capítol V passa a denominar-se «De la Direcció General de Qualitat Ambiental».  
i) L'article 15 queda redactat com segueix:  
«A la Direcció General de Qualitat Ambiental li compet l?elaboració i proposta de plans i programes ambientals, la declaració d'impacte ambiental, residus sòlids, la qualificació d'activitats, el control de la contaminació atmosfèrica, la gestió i control de la qualitat de les aigües continentals i naturals i els recursos hidrològics».  
j) L'article 16 queda redactat com segueix:  
«Per al desplegament de les seues funcions, la Direcció General de Qualitat Ambiental s'estructura en els següents serveis:  
1. Servei de Programació i Avaluació de l?Impacte Ambiental, al qual corresponen la proposta d'establiment de directrius per a l?ordenació dels recursos naturals de cara a un aprofitament sostingut, les avaluacions d'impacte ambiental, el seu estudi i declaració, el seguiment i vigilància del compliment de les condicions establertes en la declaració d'impacte ambiental, informar sobre els instruments de planejament urbanístics, la instrucció i tramitació dels expedients d'activitats subjectes a qualificació, les matèries d'activitats molestes, insalubres, nocives i perilloses, informar a les comissions provincials de qualificació d'activitats i impacte ambiental i l?elaboració, formulació i proposta de plans i programes mediambientals.  
2. Servei de Residus i Contaminació, al qual corresponen la planificació i coordinació de la gestió dels residus sòlids, urbans i industrials, en especial els tòxics i perillosos, així com també, dels procediments i tècniques d'eliminació, tractament, recuperació, reciclatge i reutilització, i la vigilància, el seguiment i el control de la contaminació atmosfèrica, tant acústica com gasosa.  
3. Servei d'Anàlisi i Vigilància de la Qualitat de les Aigües, al qual correspon la vigilància, el seguiment i el control dels nivells de qualitat de les aigües continentals i de les platges, els assumptes relacionats amb el vessament d'aigües residuals i industrials, la vigilància, seguiment i control de les aigües de consum públic, residuals, litorals i continentals, i de les condicions sanitàrio-ambientals de locals i edificis de convivència o ús públic, campaments, piscines i aigües de bany, i, en general, dels llocs on s'hi realitzen activitats d'esbargiment i oci.  
4. Servei de Planificació del Recursos Hidrològics, al qual corresponen l?estudi i l?elaboració de propostes i programes de depuració, orientats a millorar i, si s'escau, a eliminar la contaminació de les aigües continentals, i el seguiment i control de les activitats relacionades amb els recursos hidrològics de la Comunitat Valenciana».  
k) El capítol VII (articles 19 i 20) queda derogat i sense efecte.  
l) La disposició addicional queda redactada com segueix:  
«Les actuals comissions provincials de qualificació d'activitats i impacte ambiental s'integren en els corresponents serveis territorials, sota la dependència orgànica i funcional de la Direcció General de Qualitat Ambiental».  
DISPOSICIONS FINALS  
Primera  
Autoritzar el Conseller de Medi Ambient per a elaborar, aprovar i publicar el text refós del Reglament Orgànic i Funcional de la Conselleria de Medi Ambient amb les modificacions derivades d'aquest decret.  
Segona   
Aquest decret entrarà en vigor el mateix dia de publicar-lo al Diari Oficial de la Generalitat Valenciana.   
València, 10 de novembre de 1992.  
El President de la Generalitat Valenciana,   
JOAN LERMA i BLASCO.  
El Conseller de Medi Ambient,   
ANTONIO ESCARRE I ESTEVE.


Còpia Permalink ELI